బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
కళ్యాణ్ రామ్.. ‘ఎంత మంచివాడవురా!’
ఈరోజు కళ్యాణ్ రామ్ పుట్టినరోజు. ఈ సందర్భంగా ఆయన అభిమానులకు ఒక సర్‌ప్రైజ్ ఇచ్చారు. తాను చాలా మంచివాడిని అనిపించుకున్నానని చెబుతున్నారు.
Samayam Telugu | Updated:
Jul 5, 2019, 10:29AM IST
కళ్యాణ్ రామ్.. ‘ఎంత మంచివాడవురా!’
హీరో నందమూరి కళ్యాణ్ రామ్ ఇప్పటికే ‘మంచి లక్షణాలున్న అబ్బాయి’ అనిపించుకున్నారు. ఇప్పుడు ‘ఎంత మంచివాడవురా!’ అనిపించుకుంటున్నారు. కళ్యాణ్ రామ్ ఇటీవల తన 17వ సినిమాను ప్రకటించిన సంగతి తెలిసిందే. ‘శతమానం భవతి’ ఫేమ్ వేగేశ్న సతీష్ దర్శకత్వంలో ఈ సినిమా చేస్తున్నారు. మెహ్రీన్ హీరోయిన్. గోపీసుందర్ సంగీతం సమకూరుస్తున్నారు. ఆదిత్య మ్యూజిక్ ఇండియా (ప్రైవేట్) లిమిటెడ్ అధినేత ఉమేష్ గుప్త సమర్పణలో శ్రీదేవి మూవీస్ బ్యానర్‌పై శివలెంక కృష్ణప్రసాద్ ఈ చిత్రాన్ని నిర్మిస్తున్నారు. నేడు (జులై 5న) కళ్యాణ్ రామ్ పుట్టినరోజు సందర్భంగా ఈ చిత్ర టైటిల్‌ను ప్రకటించారు. టైటిల్ పోస్టర్‌ను కూడా విడుదల చేశారు.
Title Poster of #EnthaManchivaadavuraa Link: https://t.co/q4JG3R49G8 #HBDKalyanRam @nandamurikalyan… https://t.co/QlweZNogAJ
&mdash; Aditya Music (@adityamusic) 1562296230000
ఈ సినిమాకి ‘ఎంత మంచివాడవురా!’ అనే టైటిల్‌ను ఖరారు చేశారు. టైటిల్ పోస్టర్ అయితే అదిరింది. మరి సినిమా ఎలా ఉండబోతోందో చూడాలి. ‘శతమానం భవతి’ సినిమాతో అందరి దృష్టిని ఆకర్షించిన దర్శకుడు వేగేశ్న సతీష్. వాస్తవానికి ‘దొంగల బండి’ సినిమాతో తన డైరెక్షన్ కెరీర్‌ను సతీష్ మొదులుపెట్టారు. 1999లో రచయితగా ఇండస్ట్రీలోకి అడుగుపెట్టిన సతీష్.. రచయితగా మంచి హిట్ సినిమాలు చేశారు. ముప్పలనేని శివ, ఈవీవీ సత్యనారాయణతో కలిసి పనిచేశారు. అయితే, డైరెక్టర్‌గా నిలదొక్కుకోవడానికి ఆయనకు చాలా సమయం పట్టింది. ‘రామయ్యా వస్తావయ్యా’, ‘సుబ్రమణ్యం ఫర్ సేల్’ సినిమాలకు రచయితగా పనిచేసినప్పుడు సతీష్‌లోని దర్శకుడిని చూసిన దిల్ రాజు ‘శతమానం భవతి’తో అవకాశం ఇచ్చారు.